ພາສາມາເລ

ພາສາມາເລ (, ຈາວີ: , ບູຈັງ: ) ແມ່ນພາສາຫຼັກພາສາໜື່ງໃນຕະກູນພາສາອົດສະຕະໂລເນຊີ ມີສະຖານະເປັນພາສາລັດຖະການໃນປະເທດບຣູໄນ ປະເທດມາເລເຊຍ ປະເທດສິງກະໂປ ແລະປະເທດອິນໂດເນເຊຍ ແລະໃຊ້ສື່ສານກັນຢ່າງບໍ່ເປັນທາງການໃນປະເທດຕິມໍ-ເລສເຕແລະບາງສ່ວນຂອງປະເທດໄທ ພາສານີ້ມີຜູ້ພູດ 290 ລ້ານຄົນ10 ລ້ານຄົນໃນມາເລເຊຍ, 5 ລ້ານຄົນໃນອິນໂດເນເຊຍໃນຖານະ "ພາສາມາເລ" ບວກກັບອີກ 260 ລ້ານຄົນໃນຖານະ "ພາສາອິນໂດເນເຊຍ" ແລະອືນ ໆ (ປະມານ 260 ລ້ານຄົນໃນອິນໂດເນເຊຍເປັນພຽງປະເທດດຽວທີ່ມີມາດຕະຖານເປັນຂອງຕົນເອງທີ່ເອີ້ນວ່າ "ພາສາອິນໂດເນເຊຍ") ໂດຍເປັນພາສາແມ່ຂອງຜູ້ຄົນຕະລອດສອງຟາກຊ່ອງແຄບມາລາກາ ຊຶ່ງໄດ້ແກ່ ຊາຍຝັ່ງແຫຼມມາເລຂອງມາເລເຊຍແລະຊາຍຝັ່ງຕາເວັນອອກຂອງເກາະສຸມາຕຣາຂອງອິນໂດເນເຊຍ ແລະໄດ້ຮັບການຍອມຮັບແມ່ນພາສາແມ່ໃນຊາຍຝັ່ງຕາເວັນຕົກຂອງຊາຣາວັກແລະກາລີມັນຕັນຕາເວັນຕົກໃນເກາະບອນຽວ ນອກຈາກນີ້ຍັງໃຊ້ເປັນພາສາການຄ້າໃນພາກໃຕ້ຂອງຟີລິບປິນ ຊຶ່ງໄດ້ແກ່ ຕອນໃຕ້ຂອງແຫຼມຊັມໂບງກາ, ກຸ່ມເກາະຊູລູ ແລະເມືອງບາຕາຣາຊາແລະບາລາແບກ (ຊຶ່ງມີຊາວມຸດສະລິມອາໄສຢູ່ເປັນສ່ວນໃຫຍ່) ທາງທິດຕາເວັນຕົກສຽງໃຕ້ຂອງເກາະປາລາວັນ